Gartnere, rengøringspersonale, murere og andre 3F-medlemmer trives bedst i Jylland og værst på Sjælland. De 3F&#39;ere, der bor i Øst- og Nordjylland er meget mere lykkelige i deres arbejde end resten af landet, skriver Nyhedsbrevet 3F.

Derimod er folk der arbejder i Nord-, Syd- og Vestsjælland væsentlig mindre lykkelige i deres job. Det viser en undersøgelse foretget af Analyse Danmark blandt 894 3F'ere. - Der er en del traditionel industri, som har været ved at forsvinde fra Danmark i mange år, som de her regioner har holdt fast i. Det er job, der er usikre med stor arbejdsløshed, og som er faldet i status. Mismod blandt arbejdsløse forplanter sig også til dem, som har et arbejde, forklarer professor ved Århus Handelshøjskole, Christian Bjørnskov, der forsker i lykke, til Nyhedsbrevet 3F. Storkøbenhavn ligger ikke i bund som resten af Sjælland. - Ligesom Nord- og Østjylland har Storkøbenhavn mange flere interessante job, forklarer Christian Bjørnskov.